**ОБЩИНА КРИВОДОЛ**

**От днес 01.04.2020г. стартира разширяването на проекта Патронажна грижа, назначени са първите четири Домашни помощници, които ще обслужват потребители от целевите групи на проекта. Подпомагането включва доставка на хранителни продукти, стоки от първа необходимост, лекарствени средства, заплащане на битови сметки и заявяване на неотложни административни услуги. Безплатни са логистиката и доставките, а закупуването на стоки, лекарства и останалите услуги се извършват със средства на потребителите. Първите 21 броя потребители живеят на територията на гр.Криводол и селата Краводер и Пудрия.**

**По проекта могат да бъдат подпомогнати общо 61 бр. потребители на територията на Община Криводол които попадат в целевите групи. Желаещите и нуждаещите се лица могат да се обърнат към кметовете по населените места или да се свържат със служителите от Общинска администрация Криводол Цветелина Младенова и София Ангелова. Потребители могат да бъдат възрасти хора над 65 г. с ограничения или невъзможност за самообслужване, хора с увреждания и техните семейства, хора, които са поставени под карантина от здравните власти и за които има социална необходимост от почасови услуги, самотни родители с дете/ца до 12 г, които са в невъзможност да оставят децата си сами.**

**Дейностите по новия компонент са в синхрон с мерките по време на въведено извънредно положение и съпътстващия го наложителен период на физическа изолация и ограничаване на контактите между хората.**

**Подкрепени ще бъдат хората, които са застрашени в най-голяма степен от вирусното заболяване COVID-19, чрез изграждане на мрежа от услуги в домашна среда създаване на подходящ материален и кадрови капацитет за предоставянето им.**

**Проектните дейности са със срок до 31.12.2020година.**

**Осигурените средства за разширяване на Патронажната грижа е чрез Европейския социален фонд и Национално съфинансиране.**